**SLOVENŠČINA**

**Navodila za delo v tednu od 16. do 20. marca 2020**

**7. razred**

Sedmošolci pripravijo govorni nastop in ga najpozneje do ponedeljka, **23. marca 2020,** pošljejo na e-naslov učiteljice:

7. a in b: [maja.strah@guest.arnes.si](mailto:maja.strah@guest.arnes.si)

Učiteljica ga bo pregledala in ti ga vrnila na tvoj e-naslov. Vanj bo zapisala opombe in priporočila za izboljšanje. **Besedilo oblikuj v Wordu, pretipkaj tudi pesem, ki si jo izbral/-a za deklamacijo.**

**OPOMBA**: V kolikor zaradi izredne situacije ne moreš priti do pesniške zbirke, izberi eno izmed Pavčkovih pesmi v SDZ-ju.

**Navodila:**

**2. domače branje v 7. razredu**

**GOVORNI NASTOP z deklamacijo iz izbrane pesniške zbirke**

* predstavitev bralne izkušnje
* deklamacija

|  |
| --- |
| **Dejavnosti pred govornim nastopanjem:**  Preberi katero koli pesniško zbirko Toneta Pavčka (glej seznam) in izberi  **pesem**, ki je nate naredila **največji vtis**. Imeti mora vsaj **štiri kitice oz. šestnajst** verzov.  **GOVORNO NASTOPANJE – GLAVNI DEL**  **1. PESEM**  **Sošolcem predstavi svojo bralno izkušnjo:**   * Predstavi **avtorja pesniške zbirke** (rojstni podatki, družina, šolanje, poklici, katere knjige je napisal, katere nagrade je dobil in zanimivost po tvoji izbiri. Podatke o avtorju poišči na spletu.). * Predstavi **izbrano pesniško zbirko** (kdaj je knjiga izšla, katera založba jo je izdala,kdo ji je ilustriral, koliko pesmi vsebuje, o čem pesmi govorijo in naštej vsaj pet naslovov pesmi). * Predstavi **naslov izbrane pesmi** in povej, o čem govori (npr. govori o družini, prijateljstvu, sreči, ljubezni, pisanju pesmi ipd.). * **Pojasni, zakaj si se odločil/-a** za izbrano pesem, kaj te je najbolj pritegnilo pri njej. * **Pesem deklamiraj na pamet!** * **Navedi** vsaj tri primere slogovnih sredstev, ki si jih našel v pesmi, in jih poimenuj ter razloži. |

* Govorni nastop bo ocenjen in naj **traja največ 6 min**.

|  |  |  |
| --- | --- | --- |
| **Govorni nastop naj vsebuje:**   * **začetek** s pozdravom, predstavitvijo sebe, napovedjo, o čem boš govoril/-a; * **jedro** – glavni del nastopa; * v **zaključku** se poslušalcem zahvali za pozornost. |  | **Pri govornem nastopu pazi na:**   * **doživeto** in tekoče deklamiranje, * **tempo** in poudarke v pesmi, * **natančnost** naučene pesmi, * očesni stik, * jasno in **primerno glasno** govorjenje, * **sproščeno** držo telesa, * **knjižni jezik**. |

**Govorni nastop naj poteka tekoče, razumljivo in brez miselnih preskokov.**